Na temelju članka 76. stavak 4. Zakona o sportu („Narodne novine broj 71/06, 150/08, 124/10, 124/11, 86/12, 94/13, 85/15, 19/16, 98/19, 47/20 i 77/20) i članka 30. Statuta Općine Vladislavci („Službeni glasnik“ Općine Vladislavci 3/13, 3/17, 2/18, 4/20, 5/20 – pročišćeni tekst, 8/20, 2/21 i 3/21 – pročišćeni tekst), Općinsko vijeće Općine Vladislavci na svojoj 21. sjednici održanoj 15. prosinca 2022. godine donosi

**PROGRAM**

**javnih potreba u sportu na**

**području Općine Vladislavci za 2023. godinu**

**I.**

Sredstva za financiranje programa javnih potreba u sportu osiguravaju se u Proračunu Općine Vladislavci za 2023. godinu **u visini od 69.679,57 eura/ 525.000,71 kuna**.

**II.**

Programom javnih potreba u sportu Općine Vladislavci za 2023. godinu utvrđuju se aktivnosti, poslovi, djelatnosti u sportu od značenja za Općinu Vladislavci, kao i za njenu promociju na svim razinama suradnje.

Programom se posebice utvrđuju potrebe u održavanju igrališta i sportskih terena, donacija sportskim klubovima koji djeluju na području Općine Vladislavci, a svojim radom i aktivnostima pridonose sportskom razvoju općine, te stipendije vrhunskim sportašima.

**III.**

Financiranje javnih potreba u sportu provodi se kako slijedi:

|  |  |  |
| --- | --- | --- |
| **R.BR.** | **OPIS** | **IZNOS U EURIMA/KUNAMA** |
|  | tekuće donacije sportskim udrugama | 42.471,00/319.997,75 |
|  | Stipendije vrhunskim sportašima | 664,00/5.002,91 |
|  | Izgradnja sportsko – rekreacijskog centra u Vladislavcima - izrada studije izvodivosti i analiza projektne dokumentacije i troškovnika | 26.544,57/200.000,06 |
|  | **UKUPNO** | **69.679,57/525.000,72** |

**IV.**

Raspored i doznaka sredstava udrugama provoditi će se temeljem važećeg Pravilnika o financiranju udruga iz Proračuna Općine Vladislavci.

**V.**

Financijska sredstva za ostvarivanje javnih potreba iz ovog Programa osigurat će se iz Proračuna Općine Vladislavci za 2023. godinu, ovisno o pritjecanju sredstava u Proračun.

**VI.**

Ovaj Program objavit će se u „Službenom glasniku“ Općine Vladislavci.

KLASA: 400-01/22-06/01

URBROJ: 2158-41-01-22-02

Vladislavci, 15. prosinca 2022.

**Predsjednik**

**Općinskog vijeća**

Krunoslav Morović